CELEX: 62019TN0688
Language: et
Date: 2019-10-08 00:00:00
Title: kohtuasi T-688/19: 8. oktoobril 2019 esitatud hagi – VeriGraft versus EASME

23.12.2019   
            
            
               ET
            
            
               Euroopa Liidu Teataja
            
            
               C 432/59
            
         
      8. oktoobril 2019 esitatud hagi – VeriGraft versus EASME
      (kohtuasi T-688/19)
      (2019/C 432/71)
      Kohtumenetluse keel: inglise
      
         Pooled
      
      
         Hageja: VeriGraft AB (Göteborg, Rootsi) (esindajad: advokaadid P. Hansson ja A. Johansson)
      
         Kostja: Väikeste ja Keskmise Suurusega Ettevõtjate Rakendusamet (EASME)
      
         Nõuded
      
      Hageja palub Üldkohtul:
      
                  —
               
               
                  tuvastada, et EASME toetuslepingu (toetusleping nr 778620 P-TEV) lõpetamine on kehtetu; ja
               
            
                  —
               
               
                  mõista kulud välja EASME-lt.
               
            
         Väited ja peamised argumendid
      
      Hagi põhjendamiseks esitab hageja kaks väidet.
      
                  1.
               
               
                  Esimene väide, et alus, millele toetuslepingu lõpetamise tugineti, ei kuulu kohaldamisega ja seega on lepingu lõpetamine EASME poolt kehtetu:
                  
                              —
                           
                           
                              EASME lõpetas toetuslepingu, viitamata ühelegi muule sättele kui sellele, mille kohaselt võib toetuslepingu lõpetada juhul, kui „toetusesaaja või füüsiline isik, kellel on volitus teda esindada või teha tema nimel otsuseid, on raskelt eksinud kutsealaste käitumisreeglite vastu ja see on mis tahes viisil tõendatud“.
                           
                        
                              —
                           
                           
                              Kuna ei toetusesaajat, s.t VERIGRAFT ega muud füüsilist isikut, kellel on volitus teda esindada või teha tema nimel tehinguid, ei ole süüdi mõistetud kutsealaste käitumisreeglite rikkumise eest, ei saa seda alust kohaldada ja seega on lepingu lõpetamine kehtetu.
                           
                        
            
                  2.
               
               
                  Teine väide, et toetuslepingu lõpetamine rikub proportsionaalsuse põhimõtet:
                  
                              —
                           
                           
                              toetuslepingu lõpetamine rikub ühtlasi proportsionaalsuse põhimõtet, sest tegemist ei ole sobiva meetmega taotletava õiguspärase eesmärgi saavutamiseks; taotletavat eesmärki ei olnud nimelt vaja saavutada ja lepingu lõpetamine koormab VERIGRAFTi saavutatava eesmärgiga võrreldes selgelt ülemääraselt.